קרב רפיח (2025)

קרב רפיח השני הוא קרב במסגרת התמרון הקרקעי ברצועת עזה במלחמת חרבות ברזל, בין כוחות אוגדה 36 ו-143 של צה"ל לבין ארגוני הטרור ברצועת עזה ובראשם חמאס. הקרב החל ב-2 באפריל 2025 במסגרת מבצע עוז וחרב.

 רקע 
בעקבות טבח שבעה באוקטובר, הכריזה מדינת ישראל על מלחמת חרבות ברזל במטרה למוטט את שלטון חמאס ולהשיב את החטופים. מפרוץ הלחימה ביצע חיל האוויר תקיפות אוויריות בגזרת רפיח. אולם התמרון הקרקעי שהחל ב-27 באוקטובר, התמקד בצפון רצועת עזה, משם לקרב בעזה ולאחר יותר מחודש, בתחילת דצמבר 2023, בלחימה בח'אן יונס.

במרץ 2025 הסתיים שלב א' בהסכם חמאס–ישראל, וכוחות צה"ל חזרו ללחימה עצימה ופעלו במספר גזרות. כוחות אוגדת עזה ואוגדה 36 השלימו את כיתור העיר רפיח באפריל 2025, השתלטו על ציר מורג והרחיבו את מרחב החיץ.

 מהלך הקרב 
 מבצע עוז וחרב 
ב-12 באפריל 2025, השלימו כוחות אוגדה 36 את פתיחת ציר מורג המבתר את דרום הרצועה בין רפיח וחאן יונס. במהלך הפעולות לפתיחת הציר הכוחות במרחב, חיסלו עשרות מחבלים, השמידו תוואים תת-קרקעיים, תשתיות טרור של חמאס והשלימו כיתור רפיח.

ב-19 באפריל 2025, כוחות חטיבת גבעתי בשיתוף לוחמי יחידת יהל"ם ובפיקוד אוגדה 143 השמידו תוואי תת-קרקעי ממולכד באורך של מאות מטרים בשכונת 'שאבורה' שברפיח. בנוסף, אותרו והושמדו אמצעי לחימה רבים שאותרו במרחב יחד עם פיר מנהרה ובתוכו מצבור מטענים. במקביל אליהם כוחות צוות הקרב של חטיבה 188 חיסלו יותר מ-40 מחבלים שפעלו במרחב והיוו איום על הכוחות, השמידו אמצעי לחימה רבים וטנדר של חמאס ששימש למטרות טרור.

צוות הקרב של חטיבת 'אגרוף הברזל' (205) ממשיך בפעילות מבצעית בשכונת 'תל סולטאן' שבמרחב רפיח. במסגרת הפעילות, הכוחות איתרו במרחק של כ-80 מטרים ממבנה ששימש בעבר כבית ספר וכ-100 מטרים ממבנה ששימש כבית חולים ברפיח, שקי סיוע הומניטרי של אונר"א אשר בתוכם הוסתר מצבור אמצעי לחימה של חמאס.

ב-3 במאי 2025, כוח הנדסי של לוחמי יהל"ם, הפועל תחת צוות הקרב של חטיבת גולני במרחב רפיח, ביצע סריקה של פיר מנהרה בתוך מבנה. במהלך הסריקה, סביב השעה 17:30, מטען התפוצץ בתוך הפיר - כתוצאה מהפיצוץ נהרגו שני לוחמי יהלו"ם בהם סגן נועם רביד, וסמל יהלי שרור.

ב-4 במאי 2025 צוות הקרב של חטיבת 'אגרוף הברזל' (205) בפעילות מבצעית במרחב רפיח. הכוחות פעלו להשמדת תשתיות טרור מעל ומתחת לקרקע, וחיסלו עשרות מחבלים במרחב. במסגרת הפעילות, הכוחות איתרו מצבורי אמל"ח של ארגוני הטרור ברצועת עזה, אשר נמצאים במרחק של כ-80 מטרים ממבנה ששימש בעבר כבית ספר וכ-100 מטר ממבנה ששימש כבית חולים ברפיח.

ב-8 במאי 2025 בשעות הצהריים, פעלה סיירת גולני בשכונת ג'נינה ברפיח, המוגדרת כריכוז המחבלים היחיד עוד נותר ברפיח. כוח לוחמים של הסיירת יחד עם לוחמי הנדסה של גדוד 605 החלו בפשיטה על מבנה, לפתע לאחר שיצאו מנגמ"ש מסוג נמ"ר, נורה על הכוח טיל RPG בסמוך לנגמ"ש. כתוצאה מהירי נהרג לוחם סיירת גולני סמל ים פריד, ונפצעו 4 לוחמים נוספים - 3 באורח קשה ו-1 בינוני. בין הפצועים שני קצינים מסיירת גולני.

בתקרית אחרת באותו היום, כוח לוחמי הנדסה של גדוד 605 נכנס לתוך מבנה בשכונת ג'נינה ברפיח כדי לאתר פיר מנהרה, חוליית מחבלים הפתיעה את הכוח ושיגרה RPG לעבר המבנה שבו שהה הכוח. לאחר הירי המבנה קרס על הלוחמים, וכתוצאה מקריסתו נהרג לוחם גדוד 605 סמל ישי אליקים אורבך. באותה תקרית נפצעו שני לוחמים נוספים מגדוד ההנדסה 605, אחד באורח קשה ואחד באורח בינוני.

 מבצע מרכבות גדעון 
ב-24 במאי טנקים התקדמו אל תוך אל-עַלַם במרחב מוואסי במקביל לתקיפות וסיכולים ממוקדים באזור.

ב-7 ביוני חולצה גופתו של נאטאפונג פינטה שנחטף מניר עוז, במבצע של צה"ל והשב"כ במערב רפיח.

במהלך המבצע צה"ל השתלט ושיטח את רפיח, אך הוא לא כבש חלק ממזרח רפיח שעליו השתלטו הכוחות העממיים בראשות יאסר אבו שבאב תחת חסותו של צה"ל, רוב העיר רפיח נהרסה ושוטחה על ידי חיל ההנדסה הקרבית במבצע עוז וחרב ובמבצע מרכבות גדעון.

ב-21 ביולי כתוצאה מקיר שקרס במהלך פעילות מבצעית, לאחר שמטען התפוצץ בתוך מבנה, נהרג רס"ם ולדימיר לוזה.

 מבצע מרכבות גדעון ב' 
ב־18 בספטמבר 2025 פעלו כוחות גדוד דקל, צוערי בה"ד 1, זה שלושה שבועות בשכונת ג'נינה שבמזרח רפיח, וביצעו פעולות לטיהור מבנים מעל הקרקע ותוואים תת־קרקעיים. במהלך הפעילות המבצעית הוביל דחפור ממוגן מדגם D-9 כוח של שני האמרים פתוחים, שבהם נסעו לוחמי הגדוד בדרכם למשימה. הדחפור נסע מלפנים וביצע "פתיחת ציר", בעוד ההאמרים נעים בעקבותיו. בסיום התנועה, בשעה 9:30 בבוקר לערך, אחד ההאמרים סטה מציר הנסיעה ימינה או שמאלה, עלה על מטען רב־עוצמה שהתפוצץ, והרג ארבעה צוערים שנסעו בו. שלושה נוספים נפצעו – אחד באורח אנוש ושניים באורח בינוני. כתוצאה מהפיצוץ נהרגו רס"ן אומרי-חי בן משה, מפקד פלוגה בגדוד 'דקל', ששירת כמפקד פלוגה בחטיבת הצנחנים, סגן רון אריאלי, צוער בגדוד 'דקל' ששירת כלוחם בחטיבת גולני, סגן איתן אבנר בן יצחק, צוער בגדוד 'דקל' ששירת כלוחם בחטיבת עוז, וסגן ערן שלם, צוער בגדוד 'דקל' ששירת כלוחם בסיירת מטכ"ל.

 לאחר הסכם הפסקת האש 
ב-19 באוקטובר 2025 במהלך הסכם חמאס–ישראל (אוקטובר 2025) הפר חמאס את ההסכם כאשר ירה טיל נ"ט על מחפר ("באגר") צה"לי ברפיח ואז המשיך בירי צליפה על הכוחות. מהירי נהרגו 2 לוחמים בחטיבת הנח"ל: סמ"ר איתי יעבץ, ורס"ן יניב קולא. ב-28 באוקטובר ירו אנשי חמאס על באגר צה"לי והרגו לוחם מילואים של חטיבת הנח"ל.

מנהרות הטרור של חמאס שנשארו באזור שליטת צה"ל לאחר הסכם הפסקת האש (הקו הצהוב) נותרו מספר עם מחבלים מבלי שיכלו לצאת, באוקטבר הערכה הייתה כי יש בין 150 ל-200 מחבלים. הרמטכ"ל אמר "שייכנעו או שיושמדו". במהלך תקופה של שבועיים מרבית המים והאוכל של המחבלים נגמרו והם התחילו לצאת מהמסתורים התת-קרקעיים שלהם, רובם חוסלו וחלקם נכנעו. ב-30 בנובמבר 2025 חוסלו מפקד גדוד רפיח וסגנו ששהו במנהרות, ואיתם עוד שלושה מחבלים. במהלך שבוע אחד חוסלו במנהרות למעלה מ-40 מחבלים.

 הערות שוליים 

רפיח (2025)
רפיח (2025)
רפיח (2025)
קטגוריה:חטיבה 188
קטגוריה:2025 בישראל
קטגוריה:2025 ברצועת עזה